Svarbus teisinis pranešimas

|

52005DP0269

Europos Parlamento sprendimas dėl prašymo ginti Jean-Charles Marchiani imunitetą ir privilegijas (2005/2105(IMM))

Oficialusis leidinys 157 E , 06/07/2006 p. 0072 - 0072

		3.Pasiūlymas dėl Europos Parlamento sprendimo dėl prašymo ginti Umberto Bossi parlamentinį imunitetą 2004/2101(IMM)Europos Parlamentas,- atsižvelgdamas į 2004 m. liepos 22 d. plenariniame posėdyje paskelbtą 2004 m. gegužės 7 d. Umberto Bossi atstovaujančio advokato pateiktą prašymą ginti Umberto Bossi parlamentinį imunitetą Milano magistrų teisme nagrinėjamoje baudžiamojoje byloje,- atsižvelgdamas į 1965 m. balandžio 8 d. protokolo dėl Europos Bendrijų privilegijų ir imunitetų 9 ir 10 straipsnius ir į 1976 m. rugsėjo 20 d. Akto dėl Europos Parlamento narių rinkimo remiantis tiesiogine visuotine rinkimų teise 6 straipsnio 2 dalį,- atsižvelgdamas į 1964 m. gegužės 12 d. ir 1986 m. liepos 10 d. Europos Bendrijų Teisingumo Teismo sprendimus [1],- atsižvelgdamas į EP Darbo tvarkos taisyklių 6 straipsnio 3 dalį ir 7 straipsnį,- atsižvelgdamas į Teisės reikalų komiteto pranešimą (A6-0210/2005),A. kadangi Umberto Bossi buvo Europos Parlamento narys ketvirtosios kadencijos metu (įgaliojimų pradžia - 1994 m. liepos 19 d., įgaliojimai patvirtinti 1994 m. lapkričio 15 d., įgaliojimai baigėsi 1999 m. liepos 19 d.) bei penktosios kadencijos metu (įgaliojimų pradžia - 1999 m. liepos 20 d., įgaliojimai patvirtinti 1999 m. gruodžio 15 d., įgaliojimai baigėsi 2001 m. birželio 10 d. dėl nesuderinamumo),B. kadangi Europos Parlamento nariai atitinkamoje savo valstybėje naudojasi tokiu pačiu imunitetu, kuris toje valstybėje suteikiamas parlamento nariams [2],C. kadangi Milano magistratų teismo nuosprendžiu apimamuose įvykiuose Umberto Bossi naudojo smurtą ir grasino Italijos policijos pareigūnams, kurie Veronos valstybinio kaltintojo įsakymu atlikinėjo kratą Lega Nord Milano būstinės patalpose,D. kadangi minėtų įvykių metu Umberto Bossi buvo Italijos parlamento narys, o Italijos Konstitucinis teismas 2001 m. gegužės 17 d. nusprendė, kad jam parlamentinis imunitetas negali būti taikomas, kadangi įžeidimai ir pasipriešinimo bei smurto veiksmai jokiu būdu negali būti laikomi tokiais veiksmais, kuriems galėtų būti taikomas parlamentinis imunitetas,E. kadangi tokiu atveju gali būti taikomas tik Protokolo dėl privilegijų ir imuniteto 10 straipsnio a punktas, o tai reiškia, kad tokiomis sąlygomis Italijos parlamento nariai negali turėti parlamentinio imuniteto teisinėms procedūroms,1. nusprendė neginti Umberto Bossi parlamentinio imuniteto Milano magistratų teismo nagrinėjamoje baudžiamojoje byloje.[1] Byla 101/63, Wagner prieš Fohrmann ir Krier, 1964 m., Rink., p. 195, ir byla 149/85, Wybot prieš Faure ir kiti, 1986 m., Rink., p. 2391.[2] Protokolo dėl Europos Bendrijų privilegijų ir imuniteto 10 straipsnio a punktas.--------------------------------------------------


title: 2015 m. spalio 26 d. Tarybos sprendimas (ES) 2015/2399 dėl Europos Sąjungos ir Kolumbijos Respublikos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo

text:
19.12.2015

               LT

               Europos Sąjungos oficialusis leidinys

               L 333/1

         TARYBOS SPRENDIMAS (ES) 2015/2399
   2015 m. spalio 26 d.
   dėl Europos Sąjungos ir Kolumbijos Respublikos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 509/2014 (1) nuoroda į Kolumbijos Respubliką perkelta iš Tarybos reglamento (EB) Nr. 539/2001 (2) I priedo į jo II priedą;

               (2)

               po tos nuorodos į Kolumbijos Respubliką pateikiama išnaša, kurioje nustatyta, kad vizų reikalavimas netaikomas nuo tos dienos, kai įsigalioja su Europos Sąjunga sudarytinas susitarimas dėl bevizio režimo;

               (3)

               vadovaudamasi Reglamentu (ES) Nr. 509/2014 5, Komisija įvertino Kolumbijos Respublikos padėtį pagal tame reglamente nustatytus kriterijus. 2014 m. spalio 29 d. Komisija priėmė ataskaitą, kurioje priėjo prie išvados, kad pastaraisiais metais pastebimai pagerėjus Kolumbijos ekonominei, socialinei ir saugumo padėčiai, į Europos Sąjungą atvykstantiems Kolumbijos piliečiams turėtų būti taikomas bevizis režimas;

               (4)

               2015 m. gegužės 19 d. Taryba priėmė sprendimą, įgaliojantį Komisiją pradėti derybas su Kolumbijos Respublika dėl Europos Sąjungos ir Kolumbijos Respublikos susitarimo dėl bevizio režimo trumpalaikio buvimo atveju (toliau – Susitarimas) sudarymo;

               (5)

               derybos dėl Susitarimo surengtos 2015 m. gegužės 20 d. ir buvo sėkmingai baigtos jo parafavimu 2015 m. birželio 9 d.;

               (6)

               Sąjungos vardu Susitarimas turėtų būti pasirašytas, o prie Susitarimo pridedamos deklaracijos turėtų būti patvirtintos. Susitarimas turėtų būti laikinai taikomas nuo kitos dienos po jo pasirašymo, kol bus užbaigtos jo oficialiam sudarymui būtinos procedūros;

               (7)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (8)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Kolumbijos Respublikos susitarimą dėl bevizio režimo trumpalaikio buvimo atveju (toliau – Susitarimas) su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Sąjungos vardu patvirtinamos prie šio sprendimo pridedamos deklaracijos.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Susitarimas laikinai taikomas nuo kitos dienos po jo pasirašymo (5), kol bus užbaigtos jo sudarymui būtinos procedūros.
   5 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 26 d.

            Tarybos vardu

            Pirmininkė

         C. DIESCHBOURG

      (1)  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 149, 2014 5 20, p. 67).

      (2)  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 81, 2001 3 21, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 1986 m. gruodžio 22 d. Tarybos sprendimas, nustatantis konsultavimosi ir bendradarbiavimo turizmo srityje tvarką

text:
Svarbus teisinis pranešimas

|

31986D0664

Oficialusis leidinys L 384 , 31/12/1986 p. 0052 - 0053 specialusis leidimas suomių kalba: skyrius 1 tomas 2 p. 0069  specialusis leidimas švedų kalba: skyrius 1 tomas 2 p. 0069

		Tarybos sprendimas1986 m. gruodžio 22 d.nustatantis konsultavimosi ir bendradarbiavimo turizmo srityje tvarką(86/664/EEB)EUROPOS BENDRIJŲ TARYBAatsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Sutarties 2 straipsnis numato, kad Bendrija pirmiausia kelia sau uždavinį visoje Bendrijoje skatinti darnią ekonominės veiklos plėtrą, tvarią ir subalansuotą plėtotę bei glaudesnius jai priklausančių valstybių ryšius; kadangi turizmas gali padėti pasiekti šiuos tikslus;kadangi 1984 m. balandžio 10 d. Tarybos rezoliucijoje dėl Bendrijos turizmo politikos [4] pabrėžiama valstybių narių ir Komisijos konsultavimosi turizmo tema būtinybė;kadangi konsultacijos yra naudinga valstybių narių ir Komisijos bendradarbiavimą lengvinanti priemonė siekiant Sutartyje numatytų tikslų;kadangi kiekviena valstybė narė turėtų perduoti savo patirtį turizmo srityje kitoms valstybėms narėms ir Komisijai;kadangi siekiant konsultacijų turizmo srityje, turėtų būti užtikrinta, kad valstybės narės ir Komisija keistųsi informacija;kadangi toks konsultavimasis neturėtų dubliuoti kitų Bendrijos institucijų darbo,NUSPRENDĖ:1 straipsnisĮsteigiamas Komisijos globojamas Turizmo patariamasis komitetas (toliau – komitetas). Jį sudaro kiekvienos valstybės narės paskirti nariai.2 straipsnisKomiteto uždavinys – palengvinti keitimąsi informacija, konsultacijomis ir, prireikus, bendradarbiavimą turizmo srityje, ypač paslaugų teikimo turistams srityje.3 straipsnis2 straipsnyje numatytiems tikslams pasiekti kiekviena valstybė narė kartą per metus siunčia Komisijai ataskaitą apie svarbiausias priemones, kurių ji ėmėsi, ir, kiek įmanoma, apie priemones, kurių ji ketina imtis turizmo paslaugų srityje ir kurios galėtų turėti pasekmių keliautojams iš kitų valstybių narių.Apie tai Komisija informuoja kitas valstybes nares.4 straipsnis1. Komitete, kuris renkasi bent kartą per metus, remiantis 3 straipsnyje nurodytomis ataskaitomis, pasikeičiama nuomonėmis, kad prireikus būtų palengvintas valstybių narių bendradarbiavimas ateityje siekiant 2 straipsnyje nurodytų tikslų.2. Komisijos arba valstybės narės prašymu Komitetas taip pat aptaria bet kokį klausimą, kuris gali dominti daugelį valstybių narių.3. Be to, Komitetas pataria Komisijai bet kuriuo klausimu, dėl kurio ši prašė pareikšti nuomonę.4. Šiame sprendime numatytai informacijai ir konsultacijoms taikomas profesinės paslapties reikalavimas.5 straipsnisKomitetui pirmininkauja Komisija.Komisija teikia Komitetui sekretoriato paslaugas.Priimta Briuselyje, 1986 m. gruodžio 22 d.Tarybos varduPirmininkasG. Shaw[1] OL C 114, 1986 5 14, p. 11.[2] 1986 m. gruodžio 12 d. pareikšta nuomonė (dar nepaskelbta Oficialiajame leidinyje)[3] OL C 328, 1986 12 22, p. 1.[4] OL C 115, 1984 4 30, p. 1.--------------------------------------------------


title: 2012/616/ES: 2012 m. gegužės 10 d. Europos Parlamento sprendimas dėl bendrosios įmonės SESAR 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/349

         EUROPOS PARLAMENTO SPRENDIMAS
   2012 m. gegužės 10 d.
   dėl bendrosios įmonės SESAR 2010 finansinių metų biudžeto įvykdymo patvirtinimo
   (2012/616/ES)
   EUROPOS PARLAMENTAS,

               —

               atsižvelgdamas į bendrosios įmonės SESAR 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės SESAR 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06086/2012 – C7-0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Tarybos reglamentą (EB) Nr. 1361/2008, iš dalies keičiantį Reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (3), ypač į jo 4b straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7-0114/2012),

               1.

               patvirtina bendrosios įmonės SESAR vykdomajam direktoriui, kad bendrosios įmonės 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės SESAR vykdomajam direktoriui, Tarybai, Komisijai bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 32.

      (2)  OL L 248, 2002 9 16, p. 1.

      (3)  OL L 352, 2008 12 31, p. 12.

      (4)  OL L 357, 2002 12 31, p. 72.
    ---documentbreak---

               17.10.2012

               LT

               Europos Sąjungos oficialusis leidinys

               L 286/350

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl bendrosios įmonės SESAR 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į bendrosios įmonės SESAR 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės SESAR 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06086/2012 – C7-0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Tarybos reglamentą (EB) Nr. 1361/2008, iš dalies keičiantį Reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (3), ypač į jo 4b straipsnį,

               —

               atsižvelgdamas į bendrosios įmonės SESAR finansines taisykles, kurias SESAR administracinė valdyba patvirtino 2009 m. liepos 28 d. (SESAR finansinės taisyklės),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7-0114/2012),

               A.

               kadangi bendroji įmonė SESAR (toliau – bendroji įmonė) buvo įsteigta 2007 m. vasario mėn. siekiant įgyvendinti Bendro Europos dangaus oro eismo valdymo mokslinių tyrimų programą (SESAR);

               B.

               kadangi bendroji įmonė savarankiškai dirbti pradėjo 2007 m. rugpjūčio mėn.;

               C.

               kadangi bendroji įmonė valdys visą materialųjį ir nematerialųjį turtą, kurį sukūrė pati ar kuris jai buvo perduotas SESAR projekto rengimo etapu pagal konkrečius su jos nariais sudarytus susitarimus;

               D.

               kadangi Audito Rūmai pranešė, jog jiems pateikti pagrįsti patikinimai, kad 2010 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               E.

               kadangi 2010 m. balandžio mėn. Audito Rūmai pateikė nuomonę Nr. 2/2010 dėl SESAR finansinių taisyklių;

               F.

               kadangi SESAR projekto rengimo etapu 2008–2013 m. skirtas 2 100 000 000 EUR biudžetas;

               G.

               kadangi bendrosios įmonės 2010 finansinių metų galutinį biudžetą sudarė 143 000 000 EUR;

      Biudžeto ir finansų valdymas

               1.

               atkreipia dėmesį į tai, kad bendrosios įmonės galutiniame 2010 m. biudžete buvo numatyta 135 000 000 EUR įsipareigojimų asignavimų ir 143 000 000 EUR mokėjimų asignavimų; taip pat pažymi, kad įsipareigojimų ir mokėjimų asignavimų panaudojimo lygis atitinkamai buvo 97,3 % ir 82,2 %;

               2.

               remdamasis Audito Rūmų duomenimis, patvirtina, kad 2010 m. pabaigoje bendrosios įmonės biudžete susidarė teigiamas 53 500 000 EUR biudžeto vykdymo rezultatas, o banko indėliai sudarė 57 200 000 EUR; pažymi, kad tokia padėtis susidarė dėl:

                           —

                           narių įnašų (55 600 000 EUR),

                           —

                           praėjusių metų biudžeto vykdymo rezultato (86 500 000 EUR),

                           —

                           mokėjimų bendrajai įmonei (84 900 000 EUR),

                           —

                           asignavimų perkėlimo (3 700 000 EUR);

               3.

               primena bendrajai įmonei, kad ši padėtis prieštarauja biudžeto subalansuotumo principui; vis dėlto atkreipia dėmesį į bendrosios įmonės atsakymus Audito Rūmams, kad 2010 m. biudžeto lėšų likutis yra 34 % mažesnis už 2009 m. likutį ir kad iš 55 600 000 EUR narių įnašų 43 800 000 EUR buvo gauta paskutinėmis 2010 metų savaitėmis 2011 m. veiklos finansavimui užtikrinti; ragina bendrąją įmonę parengti veiksmų planą, kuriame būtų nustatytos konkrečios priemonės bei terminai ir kuris padėtų užtikrinti įmonės biudžeto balansą, ir apie tai informuoti biudžeto įvykdymą tvirtinančią instituciją;

               4.

               pabrėžia, kad pagal SESAR finansinių taisyklių 6 straipsnį jokios lėšos negali būti skiriamos arba leidžiamos viršijant biudžete numatytus asignavimus; yra rimtai susirūpinęs dėl to, kad dviejų biudžeto išlaidų kategorijų – administracinės išlaidos, tyrimai ir plėtra – leidžiamos išlaidos viršijo biudžeto asignavimus atitinkamai 11 % ir 9 %; atkreipia dėmesį į tai, kad, bendrosios įmonės manymu, visi mokėjimų asignavimai į bendrąjį 2007–2016 m. biudžetą gali būti įrašyti tik vieną kartą, siekiant išvengti visų biudžeto ribų viršijimo SESAR projekto rengimo etapo pabaigoje 2016 m.; primena bendrajai įmonei, kad ji turi laikytis savo finansinių taisyklių, ir tikisi, kad būsimais finansiniais metais leidžiamos išlaidos neviršys biudžeto asignavimų;

      Vidaus kontrolės sistemos

               5.

               pažymi, kad 2010 m. bendroji įmonė pradėjo naudotis finansinės atskaitomybės sistemomis, kurias taip pat naudoja Komisija (ABAC ir SAP); apgailestauja, kad bendrosios įmonės veiklos programos valdymo sistema nebuvo integruota į šias finansinės atskaitomybės sistemas ir kad 2010 m. pabaigoje apskaitos pareigūnas nepatvirtino pagrindinių veiklos procedūrų, kaip reikalaujama pagal SESAR finansines taisykles;

               6.

               remdamasis bendrosios įmonės atsakymu daro išvadą, kad ji sukūrė veiklos programos administravimo sistemą, papildančią finansinę ir biudžetinę informaciją, ir mano, kad, kiek leido ribotos galimybės naudotis ABAC ir SAP, integravo savo sistemas; be to, pažymi, kad bendroji įmonė iki 2011 m. pabaigos planavo įdiegti sistemas „ABAC Assets“ ir „ABAC Contract“ ir kad apskaitos pareigūno vietos sistemų patvirtinimo ataskaita turėjo būti baigta rengti 2011 m.;

               7.

               ragina bendrąją įmonę informuoti biudžeto įvykdymą tvirtinančią instituciją apie:

                           —

                           ribojimų, su kuriais bendroji įmonė susidūrė naudodamasi ABAC ir SAP, pobūdį,

                           —

                           pagrindinių veiklos procedūrų, ir ypač vietos sistemų, patvirtinimo būklę;

               8.

               vis dėlto primygtinai ragina bendrąją įmonę integruoti savo finansinės atskaitomybės sistemas (ABAC ir SAP) į veiklos programos administravimo sistemą, nes tai leistų paskirstyti išlaidas konkrečioms darbo sritims ir nustatyti veiklos išlaidų finansavimo šaltinius;

      Projektų valdymas

               9.

               atsižvelgdamas į bendrosios įmonės metinę veiklos ataskaitą (MVA) patvirtina, kad 2010 m. SESAR programą sudarė 304 projektai, iš kurių 171 pradėtas vykdyti 2009 m., o papildomi 114 projektų pradėti vykdyti 2010 m.; atkreipia dėmesį į tai, kad pradėta vykdyti 80,9 % projektų, išskyrus tuos projektus, kurie buvo atšaukti (3) arba sustabdyti (10); pažymi, kad bendroji įmonė kiekvieno atšaukto arba sustabdyto projekto atveju nurodė pateisinančias aplinkybes ir paaiškino, kokių taisomųjų veiksmų ji ėmėsi; šiuo metu sustabdytų projektų atveju visų pirma pažymi, kad:

                           —

                           apie 60 % susiję su veikla, kurią bus galima tęsti tik tada, kai bus pasiekti pirmieji kitų projektų rezultatai,

                           —

                           apie 20 % susiję su projektais, kurie neturi tvirtų sąsajų su kitomis programos veiklos rūšimis;

                     Likusieji 20 % projektų buvo sustabdyti dėl aiškaus sąryšio su būsimos veiklos koncepcija nebuvimo arba dėl sąsajos su pagrindiniu planu nebuvimo;

               10.

               primygtinai ragina bendrąją įmonę toliau informuoti biudžeto įvykdymą tvirtinančią instituciją apie SESAR programos projektų įgyvendinimo etapus ir pristatyti pasiektus rezultatus;

      Veikla

               11.

               ragina Komisiją ir valstybes nares veiksmingiau taikyti reglamentus dėl Bendro Europos dangaus siekiant padidinti investicijų į SESAR projektą veiksmingumą;

               12.

               atkreipia dėmesį į tinkamą finansinių išteklių valdymą ir pabrėžia bendrosios įmonės svarbą siekiant sukurti Bendrą Europos dangų;

               13.

               remdamasis MVA patvirtina, kad išsamiai persvarstytas SESAR programos įgyvendinimo metodas ir kad šio persvarstymo išvadose pabrėžiamas poreikis programos aukščiausio lygio tikslus išskaidyti į labiau techninio ir veiklos lygmens tikslus, kuriuose būtų išsamiai nustatyta, kokius darbus reikia atlikti, kas ir kada turi tai padaryti, ir taip aiškiai įvardyti SESAR patvirtintus rezultatus, kurie prisidės prie SESAR projekto rengimo tikslų, taip pat konkrečių 2012 m. strateginių tikslų; ragina bendrąją įmonę parengti veiksmų planą, kuriame būtų nustatytos konkrečios priemonės ir terminai, siekiant išspręsti išsamaus persvarstymo metu nustatytas problemas;

               14.

               be to, pažymi, kad 2009 m. pabaigoje buvo nuspręsta sukurti bendrą SESAR programos vykdymo sistemą siekiant sudaryti tinkamas sąlygas supaprastintomis stebėsenos ir kontrolės sistemomis valdyti programą ir (arba) jos projektus; atkreipia dėmesį į tai, kad 2010 m. pabaigoje buvo galutinai nustatyta vykdymo sistema ir kad šios sistemos įgyvendinimo bei įdiegimo pažanga yra 85 %; ragina bendrąją įmonę informuoti biudžeto įvykdymą tvirtinančią instituciją apie esamą vykdymo sistemos įgyvendinimo ir naudojimo etapą, taip pat apie pasiektą pažangą;

               15.

               pažymi, kad 2010 m. Komisija atliko pirmąjį tarpinį bendrosios įmonės veiklos vertinimą; pažymi, kad vertinimo išvadose pabrėžiamas bendrosios įmonės gebėjimas tinkamai reaguoti į oro erdvės naudotojų ir paslaugų teikėjų poreikius; vis dėlto laikosi nuomonės, kad tarpinius vertinimus ir kitus vertinimus turėtų atlikti nepriklausomi išorės ekspertai;

      Vidaus auditas

               16.

               teigiamai vertina tai, kad 2010 m. pabaigoje bendrosios įmonės vykdomasis direktorius įkūrė vidaus audito skyrių (angl. IAC), ankstesnį bendrosios įmonės vidaus auditorių paskyrė atsakingu pareigūnu už vidaus audito skyriaus veiklą ir patvirtino 2011 m. vidaus audito skyriaus audito darbo programą;

               17.

               remdamasis galutinėmis metinėmis bendrosios įmonės ataskaitomis patvirtina, kad 2010 m. gegužės mėn. ji pasirašė bendrąją audito paslaugų sutartį;

               18.

               teigiamai vertina tai, jog bendroji įmonė ir Komisija ėmėsi veiksmų, kad būtų aiškiau apibrėžtas atitinkamų veiklos funkcijų tarp Komisijos Vidaus audito tarnybos (VAT) pasiskirstymas, taip pat bendrosios įmonės vidaus audito funkcijos; tačiau atkreipia dėmesį į tai, kad bendrosios įmonės įstatai nebuvo pakeisti;

               19.

               su pasitenkinimu pažymi, kad VAT patvirtino bendrajame finansiniame reglamente nustatytus įsipareigojimus, susijusius su bendrųjų įmonių vidaus auditoriaus funkcija, ir kad bendrosios įmonės administracinė valdyba atitinkamai pakeitė savo vidaus audito funkcijos nuostatas;

      Narių įnašų mokėjimo vėlavimas

               20.

               yra susirūpinęs dėl to, kad bendrosios įmonės nariai nesilaikė grynųjų pinigų įnašo mokėjimo bendrajai įmonei termino; atkreipia dėmesį į tai, kad nuo 12 iki 113 dienų buvo vėluojama atlikti mokėjimus ir kad 2010 m. pabaigoje du nariai iš viso nebuvo sumokėję savo įnašo; atkreipia dėmesį į bendrosios įmonės atsakymą, kad šie įnašai buvo sumokėti 2011 m. pradžioje;

      Horizontaliosios pastabos dėl bendrųjų įmonių

               21.

               pabrėžia, kad iki šiol Komisija, remdamasi Sutarties dėl Europos Sąjungos veikimo 187 straipsniu, yra įsteigusi septynias bendrąsias įmones; pažymi, kad šešios bendrosios įmonės (IMI, ARTEMIS, ENIAC, „Švarus dangus“, FCH ir ITER-F4E) įsteigtos mokslinių tyrimų srityje prie Komisijos Mokslinių tyrimų ir inovacijų ir Informacinės visuomenės ir žiniasklaidos generalinių direktoratų, o viena įpareigota sukurti naują oro eismo valdymo sistemą (SESAR) transporto srityje, kurios veiklą prižiūri Mobilumo ir transporto generalinis direktoratas;

               22.

               pažymi, kad orientacinė išteklių suma, kurios, manoma, reikės bendrosioms įmonėms per jų veiklos laikotarpį, yra 21 793 000 000 EUR;

               23.

               pažymi, kad visa Sąjungos įnašo suma, kurios, manoma, reikės bendrosioms įmonėms per jų veiklos laikotarpį, yra 11 489 000 000 EUR;

               24.

               pažymi, kad per 2010 finansinius metus Sąjungos įnašas į bendrųjų įmonių biudžetą buvo 505 000 000 EUR;

               25.

               ragina Europos Komisiją biudžeto įvykdymą tvirtinančiai institucijai kasmet teikti konsoliduotą informaciją apie iš bendrojo Sąjungos biudžeto sudaromą bendrą kiekvienos bendrosios įmonės kasmetinį finansavimą, kad būtų užtikrintas Sąjungos lėšų panaudojimo skaidrumas bei aiškumas ir atkurtas Europos mokesčių mokėtojų pasitikėjimas;

               26.

               palankiai vertina ARTEMIS iniciatyvą į savo MVA įtraukti informaciją apie jos vykdomų projektų stebėseną ir peržiūrą; mano, kad tokios praktikos turėtų laikytis ir kitos bendrosios įmonės;

               27.

               primena, kad bendrosios įmonės yra viešojo ir privačiojo sektorių partnerystės, todėl jų veikloje susipynę viešieji ir privatūs interesai; mano, kad šiomis aplinkybėmis reikėtų ne ignoruoti, bet tinkamai spręsti interesų konfliktus; todėl ragina bendrąsias įmones pranešti biudžeto įvykdymą tvirtinančiai institucijai, kokie patikros mechanizmai taikomi jų atitinkamose struktūrose siekiant užtikrinti tinkamą interesų konfliktų valdymą ir jų išvengti;

               28.

               pažymi, kad bendrosios įmonės yra gana nedidelės ir geografiškai sutelktos struktūros, išskyrus ITER įgyvendinimo ir branduolių sintezės energetikos vystymo bendrąją įmonę; todėl mano, kad, kai įmanoma, jos turėtų sutelkti savo išteklius;

               29.

               ragina Audito Rūmus biudžeto įvykdymą tvirtinančiai institucijai teikti informaciją apie tai, kokių priemonių imtasi dėl pastabų, kurias kiekvienai bendrajai įmonei jie pateikė atitinkamame savo pranešime dėl 2011 finansinių metų metinių ataskaitų;

               30.

               ragina Audito Rūmus per pagrįstą laikotarpį Parlamentui pateikti specialiąją ataskaitą dėl bendrųjų įmonių įsteigimo naudos veiksmingai vykdant Sąjungos mokslinius tyrimus, technologinę plėtrą ir demonstracines programas; be to, pažymi, kad į tą pačią ataskaitą reikėtų įtraukti bendrųjų įmonių steigimo veiksmingumo vertinimą.

      (1)  OL C 368, 2011 12 16, p. 32.

      (2)  OL L 248, 2002 9 16, p. 1.

      (3)  OL L 352, 2008 12 31, p. 12.

      (4)  OL L 357, 2002 12 31, p. 72.


title: 2014 m. lapkričio 7 d. Tarybos sprendimas 2014/776/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
8.11.2014

               LT

               Europos Sąjungos oficialusis leidinys

               L 325/19

         TARYBOS SPRENDIMAS 2014/776/BUSP
   2014 m. lapkričio 7 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2010 m. liepos 26 d. Tarybos sprendimą 2010/413/BUSP dėl ribojamųjų priemonių Iranui (1), ypač į jo 23 straipsnį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP;

               (2)

               2014 m. birželio 4 d. Sprendimu byloje T-67/12 (2) Europos Sąjungos Bendrasis Teismas panaikino Tarybos sprendimo nuostatas, susijusias su Sina Bank įtraukimu į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (3)

                  Sina Bank, remiantis nauju motyvų pareiškimu, turėtų būti vėl įtrauktas į asmenų ir subjektų, kuriems taikomos ribojamosios priemonės, sąrašą;

               (4)

               2014 m. liepos 3 d. sprendimais bylose T-155/13, T-157/13 ir T-181/13 (3) Europos Sąjungos Bendrasis Teismas panaikino Tarybos sprendimo nuostatas, susijusias su atitinkamai Babak Zanjani, Sorinet Commercial Trust Bankers ir Sharif University of Technology įtraukimu į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (5)

               Babak Zanjani, Sorinet Commercial Trust Bankers ir Sharif University of Technology, remiantis nauju motyvų pareiškimu, turėtų būti vėl įtraukti į asmenų ir subjektų, kuriems taikomos ribojamosios priemonės, sąrašą;

               (6)

               atsižvelgiant į 2013 m. lapkričio 28 d. Europos Sąjungos Teisingumo Teismo sprendimą byloje C-280/12 P (4), Fereydoun Mahmoudian ir „Fulmen“ nėra įtraukti į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (7)

               todėl nebėra pagrindo palikti vieną subjektą Sprendimo 2010/413/BUSP II priede pateiktame asmenų ir subjektų, kuriems taikomos ribojamosios priemonės, sąraše;

               (8)

               turėtų būti iš dalies pakeista identifikuojamoji informacija, susijusi su trimis subjektais, esančiais Sprendimo 2010/413/BUSP II priede pateiktame asmenų ir subjektų, kuriems taikomos ribojamosios priemonės, sąraše;

               (9)

               Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP II priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. lapkričio 7 d.

            Tarybos vardu

            Pirmininkas

         P. C. PADOAN

      (1)  OL L 195, 2010 7 27, p. 39.

      (2)  2014 m. birželio 4 d. sprendimas, byla T-67/12, Sina Bank prieš Europos Sąjungos Tarybą (dar nepaskelbta).

      (3)  2014 m. liepos 3 d. sprendimas, byla T-155/13 Zanjani prieš Europos Sąjungos Tarybą (dar nepaskelbta); 2014 m. liepos 3 d. sprendimas, byla T-157/13 Sorinet Commercial Trust Bankers Ltd prieš Tarybą (dar nepaskelbta); 2014 m. liepos 3 d. sprendimas, byla T-181/13 Sharif University of Technology prieš Tarybą (dar nepaskelbta).

      (4)  2013 m. lapkričio 28 d. sprendimas, byla C-280/12 P Taryba prieš Fulmen ir Fereydoun Mahmoudian (dar nepaskelbta).

      PRIEDAS

                  I.

                  Toliau nurodytas asmuo ir subjektai įtraukiami į Sprendimo 2010/413/BUSP II priedo I dalyje pateiktą sąrašą:
                  I.   Asmenys ir subjektai, dalyvaujantys branduolinėje arba su balistinėmis raketomis susijusioje veikloje, bei asmenys ir subjektai, teikiantys paramą Irano Vyriausybei.
                  A.   Asmenys

                              Vardas, pavardė

                              Identifikuo-jamoji informacija

                              Priežastys

                              Įtrauki-mo į sąrašą data

                              45.

                              Babak Zanjani

                              Gimimo data: 1971 m. kovo 12 d.

                              Babak Zanjani teikė paramą Irano naftos ministerijos, kurią ES yra įtraukusi į sąrašą, atliekamų su Irano žalia nafta susijusių sandorių finansavimui. Be to, jis padėjo Irano centriniam bankui ir bendrovei National Iranian Oil Company (NIOC), kuriuos ES taip pat yra įtraukusi į sąrašą, išvengti ES ribojamųjų priemonių.
                              Jis veikė kaip Irano naftos sandorių tarpininkas ir atliko su nafta susijusių lėšų pervedimų, visų pirma per bendroves Naftiran Intertrade Company (NICO) ir Hong Kong Intertrade, kurias kontroliuoja Irano Vyriausybė ir kurias ES yra taip pat įtraukusi į sąrašą.
                              Be to, jis teikė svarbias paslaugas Irano revoliucijos gvardijai (IRG), sudarydamas sąlygas lėšų pervedimui IRG priklausančios bendrovės Khatam al-Anbiya, kuriai taikomos JT ir ES sankcijos, naudai.

                              2014 11 8

                        B.   Subjektai

                              Pavadinimas

                              Identifikuojamoji informacija

                              Priežastys

                              Įtraukimo į sąrašą data

                              8.

                              Sina Bank

                                          No. 187, Avenue Motahhari Ave., Teheran, 1587998411, Iran

                                          Tel.:(+9821)88532434-7, (+9821) 88532434-6

                                          El. paštas: infor@sinabank.ir

                                          Interneto svetainė: http://www.sinabank.ir/

                              Banką Sina Bank kontroliuoja Mostazafan Foundation, viena iš svarbiausių Irano pusiau valstybinių įmonių, kurią tiesiogiai kontroliuoja vyriausiasis vadovas ir kuri Sina Bank turi 84 % akcijų paketą. Jis teikia finansines paslaugas Mostazafan Foundation ir jos patronuojamųjų skyrių bei bendrovių grupei. Atitinkamai Sina Bank per Mostazafan Foundation teikia finansinę paramą Irano Vyriausybei.

                              2014 11 8

                              156.

                                 Sorinet Commercial Trust Bankers Ltd. (SCT) (taip pat vadinama: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust)

                              Sorinet Commercial Trust Bankers, Sadaf Tower, 3rd Floor, Suite No. 301, Kish Island, Iran
                              Sorinet Commercial Trust Bankers, No.1808, 18th Floor, Grosvenor House Commercial Tower, Sheikh Zayed Road, Dubai, UAE, P.O. Box 31988
                              Teherano filialas: Reahi Aiiey, First of Karaj, Maksous Road 9, Tehran, Iran. SWIFT kodai: SCERIRTH KSH (Kišo salos filialas), SCTSAEA1 (Dubajaus filialas), SCERIRTH (Teherano filialas)
                              Alternatyvus Kišo salos filialo adresas: Kish Banking Fin Activities Centre, No 42, 4th floor, VC25
                              Alternatyvus Dubajaus filialo adresas: (1) SCT Bankers Kish Company (PJS), Head Office, Kish Island, Sadaf Tower, 3rd floor, Suite 301, P.O. Box 87. (2) Sheykh Admad, Sheykh Zayed Road, 31988, Dubai, Port, Kish Island.
                              Tel.:
                              09347695504 (Kish Island filialas)
                              09347695504/97-143257022-99 (Dubajaus filialas)
                              09347695504 (Teherano filialas)
                              El. paštas: info@sctbankers.com
                              zanjani@sctbankers.com

                                 Sorinet Commercial Trust Bankers Ltd. kontroliuoja Babak Zanjani, kuris yra įtrauktas į sąrašus už tai, kad teikė finansinę paramą Irano Vyriausybei, padėdamas jos vardu vykdyti mokėjimus už naftą.

                              2014 11 8

                              161.

                              Sharif University of Technology

                              Azadi Ave/Street, PO Box 11365-11155, Tehran, Iran, Tel.: +98 21 66 161
                              El. paštas: info@sharif.ir

                                 Sharif University of Technology (SUT) yra sudaręs kelis bendradarbiavimo susitarimus su Irano Vyriausybės organizacijomis, kurios yra įtrauktos į JT ir (arba) ES sąrašus ir kurios vykdo veiklą karo ar su karu susijusiose srityse, visų pirma balistinių raketų gamybos ir pirkimo srityje. Tarp sudarytų susitarimų yra susitarimas su į ES sąrašus įtraukta Aerospace Industries Organisation (Aviacijos ir kosmoso pramonės organizacija) dėl, inter alia, palydovų gamybos; bendradarbiavimas su Irano gynybos ministerija ir Irano revoliucijos gvardija (IRG) dėl išmaniųjų laivų varžybų; platesnio masto susitarimas su IRG oro pajėgomis (IRGC Air Force), kuriuo vystomi ir stiprinami universiteto ryšiai, organizacinis bei strateginis bendradarbiavimas;
                              SUT yra sudaręs 6-ių universitetų susitarimą, kuriuo remiama Irano Vyriausybė atliekant su gynyba susijusius mokslinius tyrimus; SUT taip pat siūlo antrosios/trečiosios pakopos bepiločių orlaivių (UAV) inžinerijos studijas, kurias, be kitų, sukūrė Mokslo ministerija. Visi šie susitarimai aiškiai įrodo svarbų ryšį su Irano Vyriausybe karo ar su karu susijusiose srityse; toks ryšys yra parama Irano Vyriausybei.

                              2014 11 8

                  II.

                  Sprendimo 2010/413/BUSP II priedo I dalyje pateikti įrašai apie toliau išvardytus subjektus pakeičiami šiais įrašais:
                  I.   Asmenys ir subjektai, dalyvaujantys branduolinėje arba su balistinėmis raketomis susijusioje veikloje, bei asmenys ir subjektai, teikiantys paramą Irano Vyriausybei.
                  B.   Subjektai

                              Pavadinimas

                              Identifikuojamoji informacija

                              Priežastys

                              Įtraukimo į sąrašą data

                              27.

                                 Power Plants' Equipment Manufacturing Company (Saakhte Tajhizate Niroogahi)

                              No. 10, Jahanara Alley, after Hemmat Bridge, Abbaspour St. (previously called Tavanir), Tehran, Post Code 1435733161, Iran

                              Pavaldi AEOI ir Novin Energy (abi įtrauktos į sąrašą pagal JT ST rezoliuciją 1737). Dalyvauja kuriant branduolinius reaktorius.

                              2010 7 26

                              132.

                                 Naftiran Intertrade Company (taip pat vadinama Naftiran Trade Company) (NICO)

                                          a)

                                                      5th Floor, Petropars Building, No. 35 Farhang Boulevard, Snadat Abad Avenue, Tehran, Iran

                                                      Tel.: +98 21 22372486; +98 21 22374681; +98 21 22374678;

                                                      Faks.: +98 21 22374678; +98 21 22372481

                                                      El. paštas: info@naftiran.com

                                          b)

                                          Suite 17, Burlington House, St. Saviours Road, St. Helier, Jersey, UK

                                 National Iranian Oil Company (NIOC) patronuojamoji bendrovė (100 %).

                              2012 10 16

                              133.

                              Naftiran Intertrade Company Srl

                                          Avenue de la Tour-Haldimand, 6, 1009 Pully, Switzerland

                                          Tel.: +41 213106565

                                          Faks.: +41 21 3106566/67/72

                                          El. paštas: nico.finance@naftiran.ch

                                 Naftiran Intertrade Company Ltd patronuojamoji bendrovė (100 %).

                              2012 10 16

                  III.

                  Toliau nurodytas subjektas išbraukiamas iš Sprendimo 2010/413/BUSP II priedo I dalyje pateikto sąrašo:

                              13.

                              a) Arya Niroo Nik


title: 2010/50/: 2010 m. sausio 25 d. Tarybos sprendimas, iš dalies keičiantis Bendrųjų konsulinių instrukcijų diplomatinėms atstovybėms ir konsulinėms įstaigoms 2 priedo A sąrašą dėl vizos reikalavimų asmenims, turintiems Saudo Arabijos diplomatinius pasus

text:
30.1.2010

               LT

               Europos Sąjungos oficialusis leidinys

               L 26/22

         TARYBOS SPRENDIMAS
   2010 m. sausio 25 d.
   iš dalies keičiantis Bendrųjų konsulinių instrukcijų diplomatinėms atstovybėms ir konsulinėms įstaigoms 2 priedo A sąrašą dėl vizos reikalavimų asmenims, turintiems Saudo Arabijos diplomatinius pasus
   (2010/50/ES)
   EUROPOS SĄJUNGOS TARYBA,
   atsižvelgdama į 2001 m. balandžio 24 d. Tarybos reglamentą (EB) Nr. 789/2001, paliekantį Tarybai įgyvendinimo įgaliojimus dėl tam tikrų išsamių nuostatų ir praktinės tvarkos nagrinėjant prašymus išduoti vizą (1), visų pirma į jo 1 straipsnio 1 dalį,
   atsižvelgdama į Prancūzijos Respublikos iniciatyvą,
   kadangi:

               (1)

               Bendrųjų konsulinių instrukcijų (2) 2 priedo A sąrašas – sąrašas valstybių, kurių piliečiams vienoje ar keliose Šengeno valstybėse netaikomas vizos reikalavimas, kai jie yra diplomatinių, pareiginių ir tarnybinių pasų turėtojai, tačiau kuriems šis reikalavimas taikomas, jei jie yra paprastų pasų turėtojai.

               (2)

               Prancūzija nori, kad diplomatinių pasų turėtojams iš Saudo Arabijos vizos reikalavimas nebūtų taikomas. Todėl Bendrosios konsulinės instrukcijos turėtų būti atitinkamai iš dalies pakeistos.

               (3)

               Šis sprendimas yra Šengeno acquis nuostatų, kurias įgyvendinant Jungtinė Karalystė pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (3) nedalyvauja, plėtojimas; todėl Jungtinė Karalystė nedalyvauja jį priimant ir jis nėra jai privalomas ar taikytinas.

               (4)

               Šis sprendimas yra Šengeno acquis nuostatų, kurias įgyvendinant Airija pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (4) nedalyvauja, plėtojimas; todėl Airija nedalyvauja jį priimant ir jis nėra jai privalomas ar taikytinas.

               (5)

               Pagal Protokolo dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikytinas. Kadangi šio sprendimo pagrindą sudaro Šengeno acquis, Danija remdamasi minėto protokolo 4 straipsniu per šešis mėnesius nuo tos dienos, kai Taryba nusprendžia dėl šio sprendimo, nusprendžia, ar įgyvendins jį savo nacionalinėje teisėje.

               (6)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl pastarųjų valstybių asociacijos įgyvendinant, taikant ir plėtojant Šengeno acquis
                   (5), patenkančios į 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą Susitarimą (6) 1 straipsnio B punkte nurodytą sritį.

               (7)

               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (7), kurios patenka į Sprendimo 1999/437/EB 1 straipsnio B punkte nurodytą sritį, siejant su Tarybos sprendimo 2008/146/EB (8) 3 straipsniu dėl to susitarimo sudarymo Europos bendrijos vardu.

               (8)

               Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės pasirašytame protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kurios patenka į Sprendimo 1999/437/EB 1 straipsnio B punkte nurodytą sritį, siejant su Tarybos sprendimo 2008/261/EB (9) 3 straipsniu dėl pasirašymo Europos bendrijos vardu ir dėl to protokolo tam tikrų nuostatų laikino taikymo.

               (9)

               Šis sprendimas yra teisės aktas, grindžiamas Šengeno acquis ar kitaip su juo susijęs, kaip apibrėžta 2003 m. Stojimo akto 3 straipsnio 2 dalyje.

               (10)

               Šis sprendimas yra teisės aktas, grindžiamas Šengeno acquis ar kitaip su juo susijęs, kaip apibrėžta 2005 m. Stojimo akto 4 straipsnio 2 dalyje,

         PRIĖMĖ ŠĮ SPRENDIMĄ:
   1 straipsnis
   Bendrųjų konsulinių instrukcijų 2 priedo A sąraše FR eilutėje prie Saudo Arabijos įrašoma raidė „D“.
   2 straipsnis
   Šis sprendimas įsigalioja 2010 m. vasario 1 d.
   3 straipsnis
   Šis sprendimas skirtas valstybėms narėms pagal Sutartis.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. sausio 25 d.

            Tarybos vardu

            Pirmininkas

         M. Á. MORATINOS

      (1)  OL L 116, 2001 4 26, p. 2.

      (2)  OL C 326, 2005 12 22, p. 1.

      (3)  OL L 131, 2000 6 1, p. 43.

      (4)  OL L 64, 2002 3 7, p. 20.

      (5)  OL L 176, 1999 7 10, p. 36.

      (6)  OL L 176, 1999 7 10, p. 31.

      (7)  OL L 53, 2008 2 27, p. 52.

      (8)  OL L 53, 2008 2 27, p. 1.

      (9)  OL L 83, 2008 3 26, p. 3.


title: Nuolatinių komitetų įgaliojimai ir veiklos kryptys 2009 m. gegužės 6 d. Europos Parlamento sprendimas dėl nuolatinių komitetų įgaliojimų ir veiklos krypčių

text:
5.8.2010

               LT

               Europos Sąjungos oficialusis leidinys

               CE 212/126

         2009 m. gegužės 6 d., trečiadienisNuolatinių komitetų įgaliojimai ir veiklos kryptys
   P6_TA(2009)0348
   2009 m. gegužės 6 d. Europos Parlamento sprendimas dėl nuolatinių komitetų įgaliojimų ir veiklos krypčių
   2010/C 212 E/23

      Europos Parlamentas,
   atsižvelgdamas į Pirmininkų sueigos pasiūlymą,
   atsižvelgdamas į Darbo tvarkos taisyklių 174 straipsnį,

               1.

               nusprendžia sudaryti šiuos nuolatinius komitetus:

                           I.

                           Užsienio reikalų komitetas

                           II.

                           Vystymosi komitetas

                           III.

                           Tarptautinės prekybos komitetas

                           IV.

                           Biudžeto komitetas

                           V.

                           Biudžeto kontrolės komitetas

                           VI.

                           Ekonomikos ir pinigų politikos komitetas

                           VII.

                           Užimtumo ir socialinių reikalų komitetas

                           VIII.

                           Aplinkos, visuomenės sveikatos ir maisto saugos komitetas

                           IX.

                           Pramonės, mokslinių tyrimų ir energetikos komitetas

                           X.

                           Vidaus rinkos ir vartotojų apsaugos komitetas

                           XI.

                           Transporto ir turizmo komitetas

                           XII.

                           Regioninės plėtros komitetas

                           XIII.

                           Žemės ūkio ir kaimo plėtros komitetas

                           XIV.

                           Žuvininkystės komitetas

                           XV.

                           Kultūros ir švietimo komitetas

                           XVI.

                           Teisės reikalų komitetas

                           XVII.

                           Piliečių laisvių, teisingumo ir vidaus reikalų komitetas

                           XVIII.

                           Konstitucinių reikalų komitetas

                           XIX.

                           Moterų teisių ir lyčių lygybės komitetas

                           XX.

                           Peticijų komitetas;

               2.

               Nusprendžia pakeisti savo Darbo tvarkos taisyklių VI priedą šiuo tekstu:

                  2009 m. gegužės 6 d., trečiadienis„VI PRIEDAS
                  Nuolatinių komitetų įgaliojimai ir veiklos kryptys

                        I.

                        Užsienio reikalų komitetas

                  Komitetas yra atsakingas už:

                              1.

                              bendrą užsienio ir saugumo politiką (BUSP) bei Europos saugumo ir gynybos politiką (ESGP). Šiose srityse komitetui padeda saugumo ir gynybos pakomitetis;

                              2.

                              santykius su kitomis ES institucijomis ir organais, JTO bei kitomis tarptautinėmis organizacijomis ir tarpparlamentinėmis asamblėjomis tiek, kiek tai susiję su jo kompetencijai priklausančiais klausimais;

                              3.

                              politinių santykių su trečiosiomis šalimis, ypač su tiesioginėje Sąjungos kaimynystėje esančiomis šalimis, stiprinimą svarbiausių bendradarbiavimo ir pagalbos programų arba tarptautinių susitarimų, tokių kaip asociacijos ir bendradarbiavimo susitarimai, būdu;

                              4.

                              derybų dėl Europos valstybių stojimo į Europos Sąjungą pradėjimą, priežiūrą ir užbaigimą;

                              5.

                              klausimus, susijusius su žmogaus teisėmis, mažumų apsauga ir demokratinių vertybių skatinimu trečiosiose šalyse. Šioje srityje komitetui padeda žmogaus teisių pakomitetis. Nepažeidžiant atitinkamų teisinių nuostatų, kitų šioje srityje kompetentingų komitetų ir organų nariai kviečiami dalyvauti pakomitečio posėdžiuose.

                        Komitetas koordinuoja jungtinių parlamentinių ir bendradarbiavimo komitetų bei tarpparlamentinių delegacijų ir ad hoc delegacijų, įskaitant rinkimų stebėjimo misijas, veiklą tiek, kiek tai susiję su jo kompetencija.

                        II.

                        Vystymosi komitetas

                  Komitetas yra atsakingas už:

                              1.

                              Europos Sąjungos vystymosi ir bendradarbiavimo politikos skatinimą, įgyvendinimą ir priežiūrą, ypač:

                                          a)

                                          dvišalį ir atitinkamose tarptautinėse organizacijose bei tarpparlamentiniuose organuose vykdomą politinį dialogą su besivystančiomis šalimis,

                                          b)

                                          pagalbą besivystančioms šalims ir bendradarbiavimo su šiomis šalimis susitarimus,

                                          c)

                                          demokratinių vertybių, gero valdymo ir žmogaus teisių skatinimą besivystančiose šalyse;

                              2.

                              klausimus, susijusius su AKR-EB partnerystės susitarimu bei santykius su atitinkamais organais;

                              3.

                              Parlamento dalyvavimą rinkimų stebėjimo misijose, jei reikia, bendradarbiaujant su kitais susijusiais komitetais ir delegacijomis.

                        Komitetas koordinuoja tarpparlamentinių delegacijų ir ad hoc delegacijų veiklą tiek, kiek tai susiję su jo kompetencija.

                        III.

                        Tarptautinės prekybos komitetas

                  Komitetas yra atsakingas už:
                  klausimus, susijusius su Sąjungos bendros prekybos politikos formavimu ir įgyvendinimu bei jos išorės ekonominiais santykiais, ypač:

                              1.

                              finansinius, ekonominius ir prekybinius ryšius su trečiosiomis šalimis ir regioninėmis organizacijomis;

                              2.

                              techninio derinimo ir standartizacijos priemones tarptautinės teisės dokumentų reglamentuojamose srityse;

                              3.

                              santykius su susijusiomis tarptautinėmis organizacijomis ir organizacijomis, skatinančiomis ekonominę bei prekybinę integraciją už Sąjungos ribų;

                              4.

                              santykius su PPO, įskaitant jos parlamentinę veiklą.

                        Komitetas koordinuoja tarpparlamentinių delegacijų ir ad hoc delegacijų veiklą tiek, kiek tai susiję su jo kompetencija.

                        IV.

                        Biudžeto komitetas

                  Komitetas yra atsakingas už:

                              1.

                              daugiametes Sąjungos įplaukų ir išlaidų finansines gaires bei Sąjungos nuosavų išteklių sistemą;

                              2.

                              Parlamento biudžetines prerogatyvas, būtent Sąjungos biudžetą ir derybas dėl tarpinstitucinių susitarimų šioje srityje bei šių susitarimų įgyvendinimą;

                              3.

                              Parlamento sąmatą pagal Darbo taisyklėse nustatytą tvarką;

                              4.

                              decentralizuotų organų biudžetą;

                              5.

                              Europos investicijų banko finansinę veiklą;

                              6.

                              Europos plėtros fondo įtraukimą į Sąjungos biudžetą, nepažeidžiant už AKR-EB partnerystės susitarimą atsakingo komiteto įgaliojimų;

                              7.

                              visų Bendrijos teisės aktų finansinį poveikį ir jų suderinamumą su daugiametėmis finansinėmis gairėmis, nepažeidžiant susijusių komitetų įgaliojimų;

                              8.

                              nepaisant Darbo tvarkos taisyklių 72 straipsnio 1 dalies, einamojo biudžeto vykdymo stebėjimą ir vertinimą, asignavimų pervedimą, su personalo planu susijusias procedūras, administracinius asignavimus ir nuomones dėl su pastatais susijusių projektų, turinčių reikšmingą finansinį poveikį;

                              9.

                              Finansinį reglamentą, išskyrus klausimus, susijusius su biudžeto vykdymu, valdymu ir kontrole.

                        V.

                        Biudžeto kontrolės komitetas

                  Komitetas yra atsakingas už:

                              1.

                              Sąjungos ir Europos plėtros fondo biudžeto vykdymo kontrolę bei Parlamento priimtus sprendimus dėl biudžeto įvykdymo patvirtinimo, įskaitant vidinę biudžeto įvykdymo patvirtinimo procedūrą, bei visas kitas sprendimus lydinčias ar įgyvendinančias priemones;

                              2.

                              Sąjungos, jos institucijų ir kitų jos finansuojamų įstaigų sąskaitų ir finansinio balanso uždarymą, pateikimą ir patikrinimą, įskaitant perkeltinų vėlesniam laikui asignavimų patvirtinimą bei likučio nustatymą;

                              3.

                              Europos investicijų banko finansinės veiklos kontrolę;

                              4.

                              įvairių Bendrijos finansavimo būdų, įgyvendinant Sąjungos politikos sritis, sąnaudų ir efektyvumo santykio priežiūrą;

                              5.

                              su Sąjungos biudžeto vykdymu susijusių sukčiavimo atvejų ir pažeidimų nagrinėjimą, tokių atvejų prevenciją ir teisminio tyrimo inicijavimą bei bendrą Sąjungos finansinių interesų apsaugą;

                              6.

                              santykius su Audito Rūmais, jų narių skyrimą ir jų pranešimų nagrinėjimą;

                              7.

                              Finansinį reglamentą tiek, kiek tai susiję su biudžeto vykdymu, valdymu ir kontrole.

                        VI.

                        Ekonomikos ir pinigų politikos komitetas

                  Komitetas yra atsakingas už:

                              1.

                              Sąjungos ekonomikos ir pinigų politikos sritis, Ekonominės ir pinigų sąjungos bei Europos pinigų ir finansinės sistemos veikimą (įskaitant santykius su susijusiomis institucijomis ir organizacijomis);

                              2.

                              laisvą kapitalo ir mokėjimų judėjimą (tarptautinius mokėjimus, vieningą mokėjimų erdvę, mokėjimų balansą, kapitalo judėjimą ir paskolų gavimo bei teikimo politiką, kapitalo iš trečiųjų šalių judėjimo kontrolę, kapitalo eksportą iš Europos Sąjungos į trečiąsias šalis skatinančias priemones);

                              3.

                              tarptautinę pinigų ir finansinę sistemą (įskaitant santykius su finansinėmis ir pinigų institucijomis bei organizacijomis);

                              4.

                              konkurencijos ir valstybės arba viešosios pagalbos taisykles;

                              5.

                              mokesčių nuostatas;

                              6.

                              finansinių paslaugų, institucijų ir rinkų, įskaitant finansines ataskaitas, auditą, apskaitos taisykles, įmonių valdymą ir kitus su finansinėmis paslaugomis susijusius bendrovių teisės klausimus, reguliavimą ir kontrolę.

                        VII.

                        Užimtumo ir socialinių reikalų komitetas

                  Komitetas yra atsakingas už:

                              1.

                              užimtumo politiką ir visus socialinės politikos aspektus, tokius kaip darbo sąlygas, socialinį draudimą ir socialinę apsaugą;

                              2.

                              sveikatos apsaugos ir saugos priemones darbo vietoje;

                              3.

                              Europos socialinį fondą;

                              4.

                              profesinį rengimą, įskaitant profesines kvalifikacijas;

                              5.

                              laisvą darbuotojų ir pensininkų judėjimą;

                              6.

                              socialinį dialogą;

                              7.

                              visų formų diskriminaciją darbo vietoje ir darbo rinkoje, išskyrus diskriminaciją dėl lyties;

                              8.

                              santykius su:

                                          —

                                          Europos profesinio rengimo plėtros centru (Cedefop),

                                          —

                                          Europos gyvenimo ir darbo sąlygų gerinimo fondu,

                                          —

                                          Europos mokymo fondu,

                                          —

                                          Europos sveikatos ir saugos darbe agentūra;

                                    ir santykius su kitais susijusiais ES organais ir tarptautinėmis organizacijomis.

                        VIII.

                        Aplinkos, visuomenės sveikatos ir maisto saugos komitetas

                  Komitetas yra atsakingas už:

                              1.

                              aplinkos politiką ir aplinkosaugos priemones, ypač:

                                          a)

                                          oro, dirvožemio ir vandens taršą, atliekų tvarkymą ir perdirbimą, pavojingas medžiagas ir preparatus, triukšmo lygius, klimato kaitą, biologinės įvairovės apsaugą,

                                          b)

                                          tvarią plėtrą,

                                          c)

                                          tarptautines ir regionines aplinkosaugos priemones bei susitarimus,

                                          d)

                                          žalos aplinkai atitaisymą,

                                          e)

                                          civilinę apsaugą,

                                          f)

                                          Europos aplinkosaugos agentūrą,

                                          g)

                                          Europos cheminių medžiagų agentūrą;

                              2.

                              visuomenės sveikatą, ypač:

                                          a)

                                          visuomenės sveikatos programas ir konkrečius veiksmus šioje srityje,

                                          b)

                                          vaistų pramonės ir kosmetikos gaminius,

                                          c)

                                          su bioterorizmu susijusius sveikatos aspektus,

                                          d)

                                          Europos vaistų vertinimo tarnybą ir Europos ligų prevencijos ir kontrolės centrą;

                              3.

                              maisto saugos klausimus, ypač:

                                          a)

                                          maisto produktų ženklinimą ir saugą,

                                          b)

                                          veterinarijos teisės aktus dėl apsaugos nuo rizikos žmonių sveikatai, maisto produktų ir maisto gamybos sistemų tikrinimą siekiant apsaugoti visuomenės sveikatą,

                                          c)

                                          Europos maisto saugos tarnybą ir Europos maisto ir veterinarijos tarnybą.

                        IX.

                        Pramonės, mokslinių tyrimų ir energetikos komitetas

                  Komitetas yra atsakingas už:

                              1.

                              Sąjungos pramonės politiką ir naujų technologijų taikymą, įskaitant mažoms ir vidutinėms įmonėms (MVĮ) taikomas priemones;

                              2.

                              Sąjungos mokslinių tyrimų politiką, įskaitant tyrimų rezultatų panaudojimą ir skleidimą;

                              3.

                              kosmoso politiką;

                              4.

                              Jungtinių tyrimų centro (JRC), Centrinį branduolinių matavimų biuro veiklą, taip pat JET, ITER ir kitus projektus šioje srityje;

                              5.

                              su energetikos politika susijusias Bendrijos priemones, energijos tiekimo patikimumą ir energijos sąnaudų efektyvumą, įskaitant transeuropinių tinklų kūrimą ir plėtojimą energetikos infrastruktūrų srityje;

                              6.

                              „Euratomo“ sutartį ir Euratomo tiekimo agentūrą, branduolinę saugą, eksploatacijos nutraukimą bei atliekų šalinimą branduoliniame sektoriuje;

                              7.

                              informacinę visuomenę ir informacines technologijas, įskaitant transeuropinių tinklų kūrimą ir plėtojimą telekomunikacijų infrastruktūrų srityse.

                        X.

                        Vidaus rinkos ir vartotojų apsaugos komitetas

                  Komitetas yra atsakingas už:

                              1.

                              vidaus rinką ir muitų sąjungą reglamentuojančių nacionalinės teisės aktų koordinavimą Bendrijos lygmeniu, ypač:

                                          a)

                                          laisvą prekių judėjimą, įskaitant techninių standartų derinimą,

                                          b)

                                          įsisteigimo teisę,

                                          c)

                                          laisvę teikti paslaugas, išskyrus finansiniame ir pašto sektoriuose;

                              2.

                              galimų vidaus rinkos veikimo kliūčių nustatymo ir panaikinimo priemones;

                              3.

                              vartotojų ekonominių interesų skatinimą ir apsaugą kuriant vidaus rinką, išskyrus visuomenės sveikatos ir maisto saugos klausimus.

                        XI.

                        Transporto ir turizmo komitetas

                  Komitetas yra atsakingas už:

                              1.

                              klausimus, susijusius su bendros geležinkelių, kelių, vidaus vandens kelių, jūrų ir oro transporto politikos sukūrimu, ypač:

                                          a)

                                          bendras transportui Europos Sąjungoje taikomas taisykles,

                                          b)

                                          transeuropinių tinklų kūrimą ir plėtojimą transporto infrastruktūrų srityse,

                                          c)

                                          transporto paslaugų teikimą ir santykius su trečiosiomis šalimis transporto srityje,

                                          d)

                                          transporto saugą,

                                          e)

                                          santykius su tarptautinėmis transporto organizacijomis;

                              2.

                              pašto paslaugas;

                              3.

                              turizmą.

                        XII.

                        Regioninės plėtros komitetas

                  Komitetas yra atsakingas už:
                  regioninę ir sanglaudos politiką, ypač:

                              a)

                              Europos regioninės plėtros fondą, Sanglaudos fondą ir kitas Sąjungos regioninės politikos priemones,

                              b)

                              kitų Sąjungos politikos sričių įtakos ekonominei ir socialinei sanglaudai įvertinimą,

                              c)

                              Sąjungos struktūrinių priemonių derinimą,

                              d)

                              atokiausius regionus ir salas bei bendradarbiavimą abipus sienų ir regionų bendradarbiavimą,

                              e)

                              santykius su Regionų komitetu, regionų bendradarbiavimo organizacijomis ir vietos bei regioninės valdžios institucijomis.

                        XIII.

                        Žemės ūkio ir kaimo plėtros komitetas

                  Komitetas yra atsakingas už:

                              1.

                              bendros žemės ūkio politikos veikimą ir plėtojimą;

                              2.

                              kaimo plėtrą, įskaitant susijusių finansinių įstaigų veiklą;

                              3.

                              teisės aktus šiose srityse:

                                          a)

                                          veterinarijos ir fitosanitarijos, gyvūnų pašarų, jei šiomis priemonėmis nesiekiama apsaugoti nuo rizikos žmonių sveikatai,

                                          b)

                                          gyvulininkystės ir gyvūnų gerovės;

                              4.

                              žemės ūkio produktų kokybės gerinimą;

                              5.

                              žemės ūkio žaliavų tiekimą;

                              6.

                              Bendrijos augalų veislių biurą;

                              7.

                              miškininkystę.

                        XIV.

                        Žuvininkystės komitetas

                  Komitetas yra atsakingas už:

                              1.

                              bendros žuvininkystės politikos veikimą ir plėtojimą bei jos valdymą;

                              2.

                              žuvų išteklių išsaugojimą;

                              3.

                              žuvininkystės produktų rinkos bendrą organizavimą;

                              4.

                              struktūrinę žuvininkystės ir vandens ūkio sektorių politiką, įskaitant žuvininkystės orientavimo finansines priemones;

                              5.

                              tarptautinius susitarimus dėl žvejybos ir žuvininkystės.

                        XV.

                        Kultūros ir švietimo komitetas

                  Komitetas yra atsakingas už:

                              1.

                              Europos Sąjungos kultūrinius aspektus, ypač:

                                          a)

                                          geresnį kultūros pažinimą ir populiarinimą,

                                          b)

                                          kultūrinės ir kalbinės įvairovės apsaugą ir skatinimą,

                                          c)

                                          kultūrinio paveldo išsaugojimą ir apsaugą, kultūrinius mainus ir meninę kūrybą;

                              2.

                              Sąjungos švietimo politiką, įskaitant Europos aukštojo mokslo erdvę, europinių mokyklų sistemos ir mokymosi visą gyvenimą vystymą;

                              3.

                              audiovizualinę politiką bei informacinės visuomenės kultūrinius ir švietimo aspektus;

                              4.

                              jaunimo politiką ir sporto bei laisvalaikio politikos vystymą;

                              5.

                              informacijos ir žiniasklaidos politiką;

                              6.

                              bendradarbiavimą kultūros ir švietimo srityse su trečiosiomis šalimis ir susijusiomis tarptautinėmis organizacijomis bei institucijomis.

                        XVI.

                        Teisės reikalų komitetas

                  Komitetas yra atsakingas už:

                              1.

                              Europos Sąjungos teisės aiškinimą ir taikymą, Europos Sąjungos teisės aktų suderinamumą su pirmine teise, įskaitant teisinio pagrindo parinkimą ir subsidiarumo ir proporcingumo principų laikymąsi;

                              2.

                              tarptautinės teisės aiškinimą ir taikymą tiek, kiek tai yra susiję su Europos Sąjunga;

                              3.

                              Bendrijos teisės supaprastinimą, ypač pasiūlymus dėl teisės aktų, siekiant ją oficialiai kodifikuoti;

                              4.

                              Parlamento teisių ir prerogatyvų teisinę apsaugą, įskaitant ieškinius Teisingumo Teisme ir Pirmosios instancijos teisme;

                              5.

                              valstybių narių teisinę sistemą įtakojančius Bendrijos aktus, ypač šiose srityse:

                                          a)

                                          civilinės ir komercinės teisės,

                                          b)

                                          bendrovių teisės,

                                          c)

                                          intelektinės nuosavybės teisės,

                                          d)

                                          proceso teisės;

                              6.

                              teisminį ir administracinį bendradarbiavimą civilinėse bylose,

                              7.

                              atsakomybę aplinkosaugos srityje ir sankcijas už nusikaltimus aplinkai;

                              8.

                              etikos klausimus, susijusius su naujosiomis technologijomis, naudojant darbo su susijusiais komitetais procedūrą;

                              9.

                              Parlamento narių statutą ir Europos Bendrijų pareigūnų tarnybos nuostatus;

                              10.

                              Parlamento narių privilegijas ir imunitetus bei jų įgaliojimų patikrinimą;

                              11.

                              Teisingumo Teismo struktūrą ir statutą;

                              12.

                              Vidaus rinkos derinimo tarnybą.

                        XVII.

                        Piliečių laisvių, teisingumo ir vidaus reikalų komitetas

                  Komitetas yra atsakingas už:

                              1.

                              piliečių teisių, žmogaus teisių ir pagrindinių teisių apsaugą Sąjungoje teritorijoje, įskaitant mažumų apsaugą, kaip nustatyta sutartyse ir Europos Sąjungos pagrindinių teisių chartijoje;

                              2.

                              priemones kovojant prieš visų formų diskriminaciją, išskyrus diskriminaciją dėl lyties arba diskriminaciją darbo vietoje ir darbo rinkoje;

                              3.

                              teisės aktus dėl viešumo ir fizinių asmenų apsaugos tvarkant asmens duomenis;

                              4.

                              laisvės, saugumo ir teisingumo erdvės sukūrimą ir plėtrą, ypač:

                                          a)

                                          priemones, susijusias su asmenų atvykimu ir judėjimu, prieglobsčiu, migracija,

                                          b)

                                          priemones, susijusias su integruotu išorės sienų valdymu,

                                          c)

                                          priemones, susijusias su policijos ir teisminiu bendradarbiavimu baudžiamosiose bylose;

                              5.

                              Europos narkotikų ir narkomanijos stebėjimo centrą ir Europos rasizmo ir ksenofobijos stebėjimo centrą, Europolą, Eurojustą, Europos policijos kolegiją (Cepol) ir kitas įstaigas ir agentūras šioje srityje;

                              6.

                              akivaizdžios rizikos, kada valstybė narė gali rimtai pažeisti visoms valstybėms narėms bendrus principus, nustatymą.

                        XVIII.

                        Konstitucinių reikalų komitetas

                  Komitetas yra atsakingas už:

                              1.

                              Europos integracijos institucinius aspektus, ypač jei tai susiję su tarpvyriausybinių konferencijų bei konventų parengimu ir eiga;

                              2.

                              ES sutarties įgyvendinimą ir jos veikimo įvertinimą;

                              3.

                              derybų dėl Sąjungos plėtros institucinius padarinius;

                              4.

                              santykius tarp institucijų, įskaitant tarpinstitucinių susitarimų, kuriuos ruošiamasi patvirtinti plenarinio posėdžio metu, nagrinėjimą pagal Darbo tvarkos taisyklių 120 straipsnio 2 dalį;

                              5.

                              rinkimų procedūrą pagal visose valstybėse narėse taikomą vienodą tvarką;

                              6.

                              Europos politines partijas, nepažeidžiant biuro įgaliojimų;

                              7.

                              atvejų, kai valstybė narė šiurkščiai ir nuolat pažeidžia visoms valstybėms narėms bendrus principus, nustatymą;

                              8.

                              Darbo tvarkos taisyklių aiškinimą ir įgyvendinimą bei pasiūlymus dėl jų keitimo.

                        XIX.

                        Moterų teisių ir lyčių lygybės komitetas

                  Komitetas yra atsakingas už:

                              1.

                              moterų teisių Sąjungoje apibrėžimą, skatinimą ir apsaugą bei susijusias Bendrijos priemones;

                              2.

                              moterų teisių skatinimą trečiosiose šalyse;

                              3.

                              lygių galimybių politiką, įskaitant vyrų ir moterų lygybę dėl galimybių darbo rinkoje ir požiūrio darbe;

                              4.

                              visų formų diskriminacijos dėl žmogaus lyties panaikinimą;

                              5.

                              lygių galimybių principo įgyvendinimą ir plėtotę visuose politikos sektoriuose;

                              6.

                              tarptautinių su moterų teisėmis susijusių susitarimų ir konvencijų nuolatinę peržiūrą ir įgyvendinimą;

                              7.

                              informacijos apie moteris politiką.

                        XX.

                        Peticijų komitetas

                  Komitetas yra atsakingas už:

                              1.

                              peticijas;

                              2.

                              ryšius su Europos ombudsmenu.“

               3.

               nusprendžia, kad šis sprendimas įsigalios pirmą septintos kadencijos pirmosios sesijos dieną;

               4.

               paveda Pirmininkui perduoti šį sprendimą susipažinti Tarybai ir Komisijai.


title: 1999 m. gegužės 12 d. Tarybos ir Komisijos sprendimas dėl Partnerystės ir bendradarbiavimo susitarimo tarp Europos Bendrijų bei jų valstybių narių ir Kazachstano Respublikos sudarymo

text:
Svarbus teisinis pranešimas

|

31999D0490

Oficialusis leidinys L 196 , 28/07/1999 p. 0001 - 0002

		Tarybos ir Komisijos sprendimas1999 m. gegužės 12 d.dėl Partnerystės ir bendradarbiavimo susitarimo tarp Europos Bendrijų bei jų valstybių narių ir Kazachstano Respublikos sudarymo(1999/490/EB, EAPB, Euratomas)EUROPOS SĄJUNGOS TARYBA,EUROPOS BENDRIJŲ KOMISIJA,atsižvelgdamos į Europos bendrijos steigimo sutartį, ypač į jos 54 straipsnio 2 dalį, 57 straipsnio 2 dalies paskutinį sakinį ir 66 straipsnį, 73c straipsnio 2 dalį, 75 straipsnį, 84 straipsnio 2 dalį, 99, 100, 113 ir 235 straipsnius, siejant su 228 straipsnio 2 dalies antru sakiniu ir 228 straipsnio 3 dalies antra pastraipa,atsižvelgdamos į Europos anglių ir plieno bendrijos steigimo sutartį, ypač į jos 95 straipsnį,atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,atsižvelgdamos į Komisijos pasiūlymą,atsižvelgdamos į Europos Parlamento pritarimą [1],pasikonsultavusios su EAPB konsultaciniu komitetu ir gavusios Tarybos pritarimą,atsižvelgdamos į pagal Europos atominės energijos bendrijos steigimo sutarties 101 straipsnį pareikštą Tarybos patvirtinimą,(1) kadangi 1995 m. sausio 23 d. Briuselyje pasirašyto Partnerystės ir bendradarbiavimo susitarimo tarp Europos Bendrijų bei jų valstybių narių ir Kazachstano Respublikos sudarymas padės pasiekti Europos bendrijos tikslus;(2) kadangi to Susitarimo tikslas yra sustiprinti ryšius, sukurtus, pirmiausia, Susitarimu tarp Europos ekonominės bendrijos bei Europos atominės energijos bendrijos ir Tarybų Socialistinių Respublikų Sąjungos dėl prekybos ir komercinio bei ekonominio bendradarbiavimo, kuris buvo pasirašytas 1989 m. gruodžio 18 d. ir patvirtintas Sprendimu 90/116/EEB [2];(3) kadangi tam tikri įsipareigojimai, numatyti Partnerystės ir bendradarbiavimo susitarime ir nepatenkantys į Bendrijos prekybos politikos taikymo sritį, daro ar gali daryti poveikį priimtų Bendrijos aktų nustatytoms priemonėms įsisteigimo teisės, transporto ir režimo taikymo įmonėms srityse;(4) kadangi minėtas Susitarimas nustato Europos bendrijai tam tikras prievoles, susijusias su kapitalo judėjimu ir mokėjimais tarp Bendrijos ir Kazachstano Respublikos;(5) kadangi, be to, minėtas Susitarimas daro poveikį 1990 m. liepos 23 d. Tarybos direktyvai 90/434/EEB dėl bendros mokesčių sistemos, taikomos įvairių valstybių narių įmonių jungimuisi, skaidymui, turto perleidimui ir keitimuisi akcijomis [3], ir 1990 m. liepos 23 d. Tarybos direktyvai 90/435/EEB dėl bendrosios mokesčių sistemos, taikomos skirtingų valstybių narių patronuojančioms ir dukterinėms bendrovėms [4], kurios remiasi Europos bendrijos steigimo sutarties 100 straipsniu, todėl šis straipsnis turėtų būti naudojamas kaip teisinis pagrindas;(6) kadangi tam tikros minėto Susitarimo nuostatos nustato Bendrijai prievoles paslaugų, peržengiančių tarpvalstybinės sistemos ribas, teikimo srityje;(7) kadangi tam tikrų minėto Susitarimo nuostatų, kurias Bendrija turi įgyvendinti, atžvilgiu Europos bendrijos steigimo sutartis nenumato jokių specialių galių; kadangi dėl to yra būtina taikyti Europos bendrijos steigimo sutarties 235 straipsnį,NUSPRENDĖ:1 straipsnisPartnerystės ir bendradarbiavimo susitarimas tarp Europos Bendrijų bei jų valstybių narių ir Kazachstano Respublikos, kartu su Protokolu, Deklaracijomis ir pasikeitimu raštais, yra tvirtinami Europos bendrijos, Europos anglių ir plieno bendrijos ir Europos atominės energetikos bendrijos vardu.Tekstai pridedami prie šio sprendimo.2 straipsnis1. Poziciją, kurios Bendrija turi laikytis Bendradarbiavimo taryboje ir Bendradarbiavimo komitete, kai pastarąjį Bendradarbiavimo taryba įgalioja veikti, nustato Taryba, gavusi Komisijos pasiūlymą, arba, tam tikrais atvejais, Komisija, vadovaudamosi atitinkamomis Europos bendrijos, Europos anglių ir plieno bendrijos ir Europos atominės energijos bendrijos steigimo sutarčių nuostatomis.2. Remiantis Partnerystės ir bendradarbiavimo susitarimo 77 straipsniu, Tarybos pirmininkas pirmininkauja Bendradarbiavimo tarybai ir pristato Bendrijos poziciją. Komisijos atstovas pirmininkauja Bendradarbiavimo komitetui pagal jos darbo tvarkos taisykles ir pristato Bendrijos poziciją.3. Sprendimą paskelbti Bendradarbiavimo tarybos ir Bendradarbiavimo komiteto rekomendacijas Europos Bendrijų oficialiajame leidinyje kiekvienu konkrečiu atveju priima Taryba ir Komisija.3 straipsnisTarybos pirmininkas Europos bendrijos vardu pateikia Susitarimo 99 straipsnyje nurodytą pranešimą. Komisijos primininkas pateikia tokį pranešimą Europos anglių ir plieno bendrijos ir Europos atominės energijos bendrijos vardu.Priimta Briuselyje, 1999 m. gegužės 12 d.Komisijos varduJ. SanterPirmininkasTarybos varduPirmininkasK.-H. Funke[1] OL C 115, 1997 4 14, p. 196.[2] OL L 68, 1990 3 15, p. 1.[3] OL L 225, 1990 8 20, p. 1.[4] OL L 225, 1990 8 20, p. 6.--------------------------------------------------


title: 2013/609/ES: 2013 m. balandžio 17 d. Europos Parlamento sprendimas dėl Europos Sąjungos pagrindinių teisių agentūros 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/323

         EUROPOS PARLAMENTO SPRENDIMAS
   2013 m. balandžio 17 d.
   dėl Europos Sąjungos pagrindinių teisių agentūros 2011 finansinių metų sąskaitų uždarymo
   (2013/609/ES)
   EUROPOS PARLAMENTAS,

               —

               atsižvelgdamas į Europos Sąjungos pagrindinių teisių agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2011 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (4), ypač į jo 21 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0102/2013),

               1.

               pritaria Europos Sąjungos pagrindinių teisių agentūros 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 196.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 53, 2007 2 22, p. 1.

      (5)  OL L 357, 2002 12 31, p. 72.


title: 1990 m. rugsėjo 24 d. Tarybos sprendimas dėl Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos susitarimo, nustatančio informacijos mainų techninių reglamentų srityje tvarką, sudarymo

text:
Svarbus teisinis pranešimas

|

31990D0518

Oficialusis leidinys L 291 , 23/10/1990 p. 0001 - 0001

		Tarybos sprendimas1990 m. rugsėjo 24 d.dėl Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos susitarimo, nustatančio informacijos mainų techninių reglamentų srityje tvarką, sudarymo(90/518/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ir ypač į jos 113 straipsnį,atsižvelgdama į Komisijos pasiūlymą,kadangi laisvosios prekybos susitarimuose, kuriuos Europos ekonominė bendrija atitinkamai sudarė su Austrijos Respublika, Suomijos Respublika, Islandijos Respublika, Norvegijos Karalyste, Švedijos Karalyste ir Šveicarijos Konfederacija tarp kitų tikslų yra ir prekybos kliūčių pašalinimas;kadangi Bendrija suinteresuota su minėtomis valstybėmis vykdyti informacijos mainus techninių reglamentų srityje, siekdama išvengti prekybos kliūčių sudarymo;kadangi Komisija su minėtomis valstybėmis vedė derybas, kurios baigėsi 1989 m. gruodžio 19 d. Briuselyje pasirašytu Susitarimu,NUSPRENDĖ:1 straipsnis1. Susitarimas tarp Bendrijos, iš vienos pusės, ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos, iš kitos pusės, nustatantis informacijos mainų techninių reglamentų srityje tvarką, yra Bendrijos vardu patvirtinamas.2. Susitarimo tekstas pridedamas prie šio sprendimo.2 straipsnisTarybos vardu Tarybos pirmininkas padarys Susitarimo 17 straipsnyje [1] numatytą pranešimą.Priimta Briuselyje, 1990 m. rugsėjo 24 d.Tarybos varduPirmininkasV. Saccomandi[1] Žr. OL L 291, 1990 10 21, p. 43.--------------------------------------------------